Regnskapsbok viser salg av over 1,1 tonn

Smuglet inn enorme mengder hasj fra Nederland

BEVISET: Den hovedtiltalte i saken ble avslørt av et regnskap funnet hjemme hos ham. Foto: POLITIET

17 års fengsel for hovedtiltalt i hasjsak

Åtte personer er dømt i en av tidenes største hasj-saker i Norge. Hovedmannen er i Oslo tingrett dømt til 17 års fengsel.

Øyvind Gustavsen

Rolf J. Widerøe

Theis Roksvåg Pedersen

Oppdatert 20. november 2013

Artikkelen er over seks år gammel

28-åringen er også dømt til inndragelse av 15 millioner kroner, melder NRK, og aktor la ned påstand om 18 år bak murene for hovedmannen.

Saken med i alt ti tiltalte har gått for Oslo tingrett helt siden midten av august.

Den er en av tidenes største hasjsaker i Norge. Retten ga uttrykk for at de ikke finnes sammenlignbare norske saker som gjelder salg over 900 kilo hasj.

Åtte dømt

Åtte personer er dømt, én er frifunnet, mens én vil møte ny tiltale, ifølge NRK.

Politiet mener enda flere er involvert i narkotikanettverket, men valgte å begrense antall tiltalte i denne rettsrunden av kapasitetshensyn.

Åtte av dem er norske statsborgere, én er fra Nederland og én av de tiltalte fra Marokko.

- Vi utelukker ikke at flere kan bli tiltalt på et senere tidspunkt, har politiadvokat Line Presthus i Oslo politidistrikt tidligere uttalt til VG.

«James Bond»

VG har tidligere omtalt en regnskapsbok som politiet har beslagslagt i saken. Boken har tittelen «James Bond».

Denne skal ifølge politiet vise salg av totalt 1,1 tonn hasj.

LES HELE SAKEN PÅ VG PLUSS: Politiet fant detaljert regnskap: «James Bond» hasj-avslørt

Under razziaen der eieren av boken bodde, fant politiet rundt 170.000 kroner, men 28-åringen nekter for at det er hans penger.

Har gjort enorme beslag

I alt er det beslaglagt 762 kilo hasj.

To av de dømte står alene bak innførsel av til sammen over 700 kilo, i hovedsak smuglet inn til Norge fra Nederland.

Saken har sitt utspring i politiets innsats i Vaterlandsparken i Oslo for noen år siden. Dette førte til slutt til pågripelse og tiltaler mot personer i bakmannsapparatet.

Kilde: VG/NTB

Publisert: 20.11.13 kl. 13:50 Oppdatert: 20.11.13 kl. 17:08